Ailu Valle

Aslak-Nils Ailu Valle (š. 1985, Kaamâsmokke, Ucjuuhâ, Suomâ) lii sämmilâš ráppájeijee. Sun lii meddâl Ucjuuvâ Kaamâsmohe siijdâst. Algâaalgâst sun ráppái eŋgâlâs- já suomâkielân, mut talle sun kevtiškuođij eenikielâs orjâlâškielâ. Sun lii luuhâm máttáátteijen já haalijd ráppámáin meid ovdediđ kielâiäláskittem.

Karrieer
Muusik
Valle lii mainâšâm, ete suu muusikliih ovdâkoveh lává sämmilâš taaidâr Nils-Aslak Valkeapää já ráppájeijee Asa. Ovdil ko sun raahtij jieijâs skiäru, sun lâi fáárust oululij ráp-juávhui Pummiharmonia já Roolipolunveljekset skiäruin. Suu vuossâmuš skiärru Dušši dušše duššat almostui ive skammâmáánu 16. peeivi 2012. Suu nubbe skiärru 7 (2015) ovtâstit sämmilij ärbivuáválijd oskomušâid já orientaallijd filosofiaid. Vale kuálmád sooloskiärru Viidon sieiddit almostui ive 2019.

Valle lii rähtimin uđđâ skiäru oovtâst anarâš ráppájeijee Amocáin. Sunnuu vuossâmuš single Horagállis almostui ive 2020 loopâst. Tulvamedia Čujottum 6.11.2021 (suomâkielân)

Jienâčaittâlem
Sämitige alguu vuáđuld Yle já Gutsy Animations -pyevtittemfinnodâh rähtiškuottii uđđâ Muumileehi-rááiđu orjâlâškielân, anarâškielân já nuorttâlâškielân.Muumileehi-ráiđu ráhtoo sämikielân Sämitige alguu vuáđuld. Sämitigge. 15.3.2019. Čujottum 21.12.2020 Valle lii jienâčaittâlâm Muumistáálu roolâ orjâlâškielâg rááiđust.

Jurgâlem
Oovtâst Sara Margrethe Oskaláin já Cathrine Bang Norumáin Valle lii jurgâlâm Jiäŋŋum 2 -elleekove lavlui orjâlâškielân.Rasmus, Linnea. Dá leat davvisámegielat Jikŋon-filmma jietnaneavttárat – geahča maid oasáža filmmas!. Yle Säämi. 29.11.2019. Čujottum 6.11.2021 (orjâlâškielân)

Ive 2020 almostuvvii Čuovâuáivi peivikirje -rááiđu vuossâmuš kirje, Diary of a Wimpy Kid sämikielâg versioh. Anarâškielân tom jurgâlij Mikkâl Morottaja noomáin Čuovâuáivi peivikirje, nuorttâlâškielân Raija Lehtola noomáin Jeäʹrmmpääʹǩǩ peiʹvvǩeʹrjj já orjâlâškielân Ailu Valle noomáin Jierpmástalli beaivegirji.Neropatin päiväkirja – Čuovâuáivi peivikirje lii tääl almostittum sämikielân. Sämitigge. 16.4.2020. Čujottum 18.12.2020

Palhâšumeh
Ive 2019 Valle vuoitij párnáikulttuur staatâpalhâšume.Tammela, Linda. "Vuordemeahttun gudni" – Ailu Valle ii máhttán oba govahallatge stáhtas dovddastusa bargosas. Yle Säämi. 29.11.2019. Čujottum 6.11.2021 (orjâlâškielân)

 Diskografia 
 Albumeh 
 2012 – ­Dušši dušše duššat
 2015 – ­7
 2019 – Viidon sieiddit

 Pummiharmonia-juávhust 
 2013 – ­Parasta ennen (MediaCroco Records)
 2014 – Bardo (MediaCroco Records)

 Circumpolar Hip-Hop Collab 
 2020 – Holvut//Howl

Kyessin
 2014 – Paleface ft. Ailu Valle: Jostain paljon kauempaa
 2015 – Räppärit rasismia vastaan
 2015 – Ylva ft. Ailu Valle: ­Roryda
 2016 – Amoc ft. Ailu Valle:­ Kiälláseh
 2016 – Mokoma ft. Ailu Valle: Rautaa rinnoista / Ruovddi rattiin
 2020 – Yungmiqu ft. Ailu Valle: Maid Jos It
 2021 – Ánnámáret Ensemble ft. Áilu Valle: Johtit ain

 Singleh 
 2020 – Amoc x Ailu Valle: Horagállis
 2021 – Ailu Valle & Ingá Márjá Sarre: Beassášlihkku
 2022 – Steehlaž kååvas oovtâst Amocáin, Hildá Länsmanáin já Heidi Gauriloffáin
 2025 – Amoc & Ailu Valle: Suola já nuáidi

 Nurâldâhskiäruh 
 1994 – Hoŋkoŋ dohkká (párnáiskiärru)
 2021 – Sámi Grand Prix 2021, pittáin Beassášlihkku oovtâst Ingá Márjá Sarrein

 Fáádást eres soojijn 

 Ailu Valle Yle artikkâlijn

Käldeeh

*